અમદાવાદ: વિરમગામમાં અાવેલી એક ક્રેડિટ કો.ઓ. સોસાયટીનું રૂ. સવા ત્રણ કરોડમાં ઉઠમડું થતાં અનેક ખાતેદારો મુશ્કેલીમાં મુકાઈ ગયા છે. વિરમગામ પોલીસે અા અંગે ગુનો દાખલ કરી અાગળની તપાસ હાથ ધરી છે. અા અંગેની વિગત એવી છે કે વિરમગામ ખાતે અાવેલી અર્બુદા કો.ઓ. સોસાયટીના ગેરવહિવટના કારણે અા કો.ઓ. સોસાયટી ઉઠી જતા વિરમગામમાં ચકચાર જાગી છે. અા સોસાયટીમાં કુલ ૧૧૯૫ ખાતેદારોએ રોકાણ કર્યું હતું.